കളിപ്പാട്ട നിര്മ്മാണത്തില് ചൈനയുടെ മേല്ക്കോയ്മ തകര്ക്കാന് യുപി നോയ്ഡയിലെ ടോയ് പാര്ക്കില് ചുവടുറപ്പിക്കുന്നത് 134 കമ്ബനികള് നോയ്ഡ: കളിപ്പാട്ട നിര്മാണത്തില് ചൈനയുടെ മേല്ക്കോയ്മ തകര്ക്കാന് ഒരുങ്ങുകയാണ് ഉത്തര്പ്രദേശ്. യുപിയിലെ ഗൗതം ബുദ്ധ നഗര് രാജ്യത്തെ ഏറ്റവും വലിയ കളിപ്പാട്ട നിര്മാണ ഹബ്ബായി മാറുകയാണെന്ന് യമുന എക്സ്പ്രസ്വേ ഇന്ഡസ്ട്രിയല് ഡെവലപ്മെന്റ് അതോറിറ്റി വ്യക്തമാക്കി. 410.13 കോടി രൂപയുടെ നിക്ഷേപത്തിലാണ് 134 വന്കിട കളിപ്പാട്ട നിര്മാണ കമ്ബനികള് നോയ്ഡയിലെ ടോയ് പാര്ക്കില് ചുവടുറപ്പിക്കുന്നത്. 6157 പേര്ക്ക് ഈ ഫാക്ടറികളിലൂടെ സ്ഥിരം ജോലി ലഭിക്കുമെന്ന് അതോറിറ്റി ചൂണ്ടിക്കാട്ടി. വര്ഷങ്ങളായി കളിപ്പാട്ട നിര്മാണ മേഖലയില് ചൈന വലിയ മേല്ക്കോയ്മയാണ് കൈയ്യാളുന്നത്. ചൈനയുടെ മേധാവിത്വം അട്ടിമറിക്കുകയെന്ന ലക്ഷ്യത്തോടെയും കോടികളുടെ കളിപ്പാട്ട വിപണിയിലൂടെ രാജ്യത്തിന് മറ്റൊരു വരുമാനമേഖല തുറന്നിടാനും ടോയ്ക്കത്തോണ് ഉള്പ്പെടെയുളള പരിപാടികള് കേന്ദ്രസര്ക്കാര് സംഘടിപ്പിച്ചു വന്നിരുന്നു. ആഗോള ടോയ് വിപണിയില് ഇന്ത്യയുടെ പങ്കാളിത്തം ഉയര്ത്തുകയെന്ന പ്രധാനമന്ത്രി നരേന്ദ്രമോദിയുടെ ലക്ഷ്യത്തിന്റെ ഭാഗമായിരുന്നു ഇത്തരം പരിപാടികള്. ടോയ് പാര്ക്കില് കമ്ബനികളുടെ നിര്മാണ പ്രവര്ത്തനങ്ങള് ഉടന് ആരംഭിക്കുമെന്ന് ഉത്തര്പ്രദേശ് സര്ക്കാരും വ്യക്തമാക്കി. ഫണ് സൂ ടോയ്സ് ഇന്ത്യ, ഫണ് റൈഡ് ടോയ്സ് എല്എല്പി, സൂപ്പര് ഷൂസ്, ആയുഷ് ടോയ് മാര്ക്കറ്റിങ്, സണ്ലോഡ് അപ്പാരല്സ്, ഭാരത് പ്ലാസ്റ്റിക്സ്, ആര്ആര്എസ് ട്രേഡേഴ്സ് തുടങ്ങി കളിപ്പാട്ട വിപണിയിലെ മുന്നിര ഇന്ത്യന് കമ്ബനികളും ടോയ് പാര്ക്കില് യൂണിറ്റ് സ്ഥാപിക്കാന് ഒരുങ്ങുന്നവരില് ഉണ്ട്. ഫണ് സൂ ടോയ്സ് ഇന്ത്യ, ഫണ് റൈഡ് ടോയ്സ് എല്എല്പി തുടങ്ങിയ കമ്ബനികള് ഈ മേഖലയിലെ ചൈനയുടെ മേല്ക്കോയ്മയെ വെല്ലുവിളിക്കാന് ശേഷിയുളള സ്ഥാപനങ്ങളാണെന്ന് യമുന എക്സ്പ്രസ്വേ ഇന്ഡസ്ട്രിയല് ഡെവലപ്മെന്റ് അതോറിറ്റി ചൂണ്ടിക്കാട്ടുന്നു. അസംഘടിത മേഖലയില് ചിതറിക്കിടക്കുന്ന നാലായിരത്തോളം ചെറുകിട സൂക്ഷ്മ ഇടത്തരം കളിപ്പാട്ട നിര്മാണ കമ്ബനികളെ മുഖ്യധാരയിലേക്ക് കൊണ്ടുവരാനുളള ശ്രമങ്ങള്ക്കും സംസ്ഥാന സര്ക്കാര് തുടക്കമിട്ടിട്ടുണ്ട്. ഇന്ത്യയില് അസംഘടിത മേഖലയിലെ കമ്ബനികള് ഓരോ വര്ഷവും കയറ്റുമതി ചെയ്യുന്നത് 18 മുതല് 20 ബില്യന് രൂപയുടെ വരെ കളിപ്പാട്ടങ്ങളാണ്. കളിപ്പാട്ട നിര്മാണത്തിന് ആവശ്യമായ വസ്തുക്കളുടെ ഉയര്ന്ന വിലയാണ് ചൈനീസ് ഉത്പ്പന്നങ്ങളുമായി മത്സരിക്കുന്നതില് ഈ കമ്ബനികള്ക്ക് പ്രധാന വെല്ലുവിളിയാകുന്നത്. ഇതിന് പരിഹാരമായി കുറഞ്ഞ വിലയ്ക്ക് ഗുണനിലവാരം ഉറപ്പുവരുത്തി ഇത്തരം സാധനങ്ങള് കമ്ബനികള്ക്ക് ലഭ്യമാക്കാനും യുപി ആലോചിക്കുന്നുണ്ട്. 2024 ഓടെ രാജ്യത്തെ കളിപ്പാട്ട വിപണി 147 ബില്യന് മുതല് 221 ബില്യന് വരെയെത്തുമെന്നാണ് വിലയിരുത്തല്. ഓരോ വര്ഷവും ആഭ്യന്തര വിപണിയില് 10 മുതല് 15 ശതമാനം വരെ കളിപ്പാട്ടങ്ങളുടെ ആവശ്യകതയും വര്ദ്ധിക്കുന്നുണ്ട്. ഇതും കമ്ബനികള്ക്ക് ഗുണകരമാകും. ആഗോള വിപണിയില് ഇത് 5 ശതമാനം മാത്രമാണ്.